令和元年度厚生労働省外国人労働者安全衛生教育教材作成事業

Pag-iwas sa mga sakuna para sa mga mangingisda(sa barkong pangisda, pagsasakang pantubig o akwakultura)
Panimula
Ang polyeto o pamplet na ito ay nagsasaad ng mga dapat pag-ingatan para di masaktan omagkasakit habang nangingisda.
Mahalaga na sundin ang mga tagubilin ng mga tagapangasiwa, tulad ng kapitan at pinuno ng
mga mangingisda. Mahalaga ring gumawa ka ng mga aksyon upang maprotektahan ang iyong
sarili.
Habang nagtatrabaho dito, palaging tandaan ang mga nakasulat o nakalista na pag-iingat obabala. Galingan ang pagtrabaho at magsumikap ng husto ng sa gayon ay masaya kayo sa pagbalik
sa inyong mga pamilya.
※ May impormasyon din sa salitang Hapon kaya kung may mga iba pa kayong katunungan,mainam na tanungin ang inyong among Hapon.

I Barko para sa pangingisda (mga operasyon sa barko, at iba pa)
1. Bago sumakay ng barko
1) alon, at ugoy ng barko
Ang mga alon ay sanhi ng pakikipag-ugnay sa bawa’t isa ng hangin at tubig-dagat. Ang paggalaw
ng antas ng alon ay kumplikado. Ang di inaasahang mga alon ay maaaring tumama sa kubyerta opalapag ng barko na maaaring magsanhi sa sakuna o pagkahulog sa dagat ng mangingisda.
Ang pag-ugoy ng barko ay dahil sa galaw ng alon, hangin, at pagbago ng bilis ng barko.
Hindi tulad pag nasa lupa, maaari kang matumba o mahulog sa dagat dahil sa alon at ugoy ng barko
kung hindi ka maingat sa paglakad.
Ang pag-ugoy ng barko at alon ay hindi laging pareho. Ang hindi inaasahang pag-alog at alon ay
maaaring mangyari, kaya dapat laging handa sa pagharap dito. Ang paggalaw ay hindi laging pareho
tulad ng isang laruang-timbangan (seesaw). Hindi dahil walang naging problema sa pinakahuling
pagduyan ng barko ay ibig sabihin na wala ring problema sa susunod na pag-alog o pagduyan ng
barko.
Habang nagtatrabaho sa palapag o kubyerta ng barko, bigyang pansin ang mga babala mula sa
plataporma o bridge. Sila ang nanonood sa mga alon at nagmamasid sa palapag o kubyerta.
Kailangang maging mas maingat habang nangingisda sa gabi sapagkat mahirap makita ang ibabaw ng
dagat dahil sa mga ilaw na gamit sa palapag o kubyerta. Laging magsuot ng salbabida (life jacket)
bilang paghahanda, kung sakaling mahulog sa dagat.

○ Pag-ingatan ang ulo! ①○ Ligtas na daanan? ②○ Bilang isang pangkalahatang tuntunin, laging tandaan na may pamamaraan sa pag-akyat at pagbaba ng hagdan
para sa inyong kaligtasan, ito ay ang tinatawag na “three points of contact”, ang pag-uugnay ng iyong dalawang
kamay at isang paa o dalawang paa at isang kamay. ③

12020.3

令和元年度厚生労働省外国人労働者安全衛生教育教材作成事業○ Ang pagduyan o ugoy ay hindi pare-pareho. ④○ Gumamit ng lifeline o salbabida, at maglagay ng lubid-pangkaligtasan o safety cord kapag
nagtatrabaho sa palapag o kubyerta ng barko ⑤○ Tiyakin na nakatali ang mga bagay na pwedeng gumalaw kapag malakas ang pagduyan o ugoy ng
barko. ⑥
2) Dapat may disiplina sa pagiging maayos, sa pag-organisa, at sa paglinis (disiplina)
Maaaring may matisod o may mangyaring sakuna sa tauhan pag gumalaw ang mga kahon ng
troli dahil sa pag-ugoy ng barko, kapag ang palapag o kubyerta ay hindi maayos, hindi malinis, ohindi nalinis. Mahalaga na ugaliin ang pag-aayos at ang kalinisan para na rin sa inyong kaligtasan.
● pag-aayos
Ano ang pag-aayos? Ang pag-ayos ay para malaman kung ano ang kinakailangan sa hindi, at
matapon ang mga hindi kinakailangang bagay. Gayunpaman, kahit na ito ay isang bagay na
itatapon, ipinagbabawal ng batas na itapon ang mga ito sa dagat. Sundin ang mga tagubilin ng
iyong tagapangasiwa o bisor. ⑦● organisado
Ayusin ang mga bagay ayon sa uri at ilagay ang mga ito sa lugar na madaling maabot. Ilipat
ang mga gamit para mabilis maabot nang walang panganib. Ang pag-ayos ng mga gamit ayayon sa uri ng barko, kaya sundin ang utos ng tagapangasiwa o bisor. Ang mga mabibigat na
bagay ay madaling gumalaw kaya dapat italing maigi. ⑧● Paglilinis
Ano ang paglilinis? Ito ay pag-alis ng mga dumi at alikabok.
Habang nangingisda, ang palapag o kubyerta ay puno ng dumi galing sa dugo ng isda.
Maaaring magka-aksidente tulad ng pagkadulas, pagkadapa o pagkahulog sa dagat kung hindi
agad lilinisin ang palapag o kubyerta. ⑨● Kalinisan
Ano ang kalinisan? Ito ay ang pagpapanatiling malinis ng iyong paligid, tulad ng paglaba ng
damit, paghuhugas ng kamay, at pagdisimpekta ng mga kagamitan sa pagluluto. Mahalaga ito
para maiwasan ang pagkakasakit at pagkalat ng sakit. ⑩● Disiplina
Ang kasanayan sa pag-aayos, pag-organisa, kalisinan, at paglilinis ay tinatawag na"disiplina". Mahalaga ito sa pagpapanatili ng kaligtasan at kalusugan sa barko.

2
2020.3

令和元年度厚生労働省外国人労働者安全衛生教育教材作成事業

2. Mapanganib na materyales (dangerous materials), karatula sa kaligtasan (safety sign).
1) Ang paghawak ng mga mapanganib na materyales
Maraming bagay na mapanganib (high pressure gas, nasusunog na produkto, nakalalason na
sangkap) sa barko. Sundin ang mga babala at tagubilin o payo mula sa iyong tagapangasiwa o bisor, at
dapat mag-ingat na mabuti sa paghawak sa mga ito.
● High pressure gas: Acetylene gas na ginagamit para sa welding, pampalamig sa refrigerator at LPG
na ginagamit sa pagluto. Pwede itong maging sanhi ng sunog o pagsabog, pagkalason, kakulangan ng
oxygen, at frostbite. Hustong pag-iingat ang kailangan, at huwag itong galawin, tamaan na malakas omasira ang valve o tubo ng tangke.
● Mga nasusunog na sangkap: Ang gasolina para sa makina, kerosene, pintura, at ang solvent nito.
Ang mga lalagyan nito ay dapat malayo sa apoy.
● Mga nakakalason na sangkap: sulfuric acid ng battery fluid na ginagamit sa pagtanggal ng latak na
naiipon sa tubo dahil sa tubig-dagat. Kung ito ay nalanghap o madikit sa balat, magdudulot ito ng
pagkalason at pamamaga. Kinakailangan gumamit ng mga kagamitan sa proteksiyon (goggles osalamin, at makapal na gwantes na di matutunaw ng asido) kung hahawakan ang mga ito. Tiyakin na
tama ang timpla kapag gagamit ng sabong panlinis [detergent] para sa isterilisasyon at pag-disimpekta.
● Iba pang mga mapanganib na gamit: Sa mga barkong-pangisda, maraming mga kaso ng
malubhang sugatan na sanhi ng mga ngipin ng mga pating, mga palaspas ng manta ray, mga panipit ng
snow crab at mga palikpik ng tulingan kaya dapat maging maingat dito.
2) karatulang pangkaligtasan
Mayroong iba't ibang mga palatandaan sa barko upang maiwasan ang mga sakuna tulad ng mga
sumusunod. Unawain natin ang mga kahulugan nito.
3
2020.3

令和元年度厚生労働省外国人労働者安全衛生教育教材作成事業
Ang isang halimbawa ay ang Japanese Industrial Standard Z9104 [senyas sa kaligtasan]
Senyas ng pagbabawal: Ang palatandaan na ito ay nagbabawal sa pagpasok.

Bawal magsindi
bawal pumasok
Senyas ng babala: Isang palatandaan upang itawag-pansin.

bawal dumaan

Lason
Mag-ingat at baka mahulog
Mag-ingat at baka makuryente
Senyas ng lagayan para sa kaligtasan: ito ay mga senyas upang ipahiwatig ang lokasyon ng ruta para sa
ebakwasyon, pangunang lunas [first aid kit], stretcher, atbp.

Pinto para sa ebakwasyon
pangunahing lunas
daan palabas
Senyas sa pag-iwas sunog: senyas na nagpapahiwatig ng lokasyon ng mga gamit panpatay ng sunog

pamatay-sunog (fire extinguisher)posong pamatay sunog [fire hydrant]
Senyas ng pagturo: Dapat mong sundin ang mga tagubilin ng mga palatandaan

Magsuot ng helmet
magsuot ng mask
magsuot ng goggles
Ang mga mapanganib na lugar ay may marka na itim at dilaw na pintura, at lubid na tulad ng nasa
larawan.

3. Tamang pananamit at paggamit ng pananggalang-kasuutan (protective gear)○○

Ang himelo na hindi nakatali ay maaaring sumabit sa makina na taga hakot ng lambat (net hauler) ⑪
Ang laylayan ng jacket ay maaaring sumabit sa cone roller ng panghakot ng lambat ⑫
42020.3

令和元年度厚生労働省外国人労働者安全衛生教育教材作成事業
Isuot ng tama ang mga damit-pantrabaho, pangkaligtasang-sapatos (safety shoes), at pangkaligtasangbota (safety boots) habang nagtatrabaho. Siguraduhing mahigpit ang pagkatali o pagkabutones ng mga
himelo (cuffs) at labas ng dyaket upang hindi sumabit sa mga umiikot na makina. Bukod dito, kailanganmong gumamit ng naaangkop na kagamitan sa proteksiyon ayon sa trabaho, tulad ng salbabida (lifejacket), sinturong-pangkaligtasan (safety belt), lubid pangkaligtasan (life line), at helmet.
○ Kapag gumagamit ng isang sinturongpangkaligtasan (safety belt) na may shock
absorber bilang isang lubid-pangkaligtasan(life line), kinakailangan na isaalang-alangna nababanat ang shock absorber ng isang
metro o higit pa.
○ Pinoprotektahan ng helmet ang iyong ulo
mula sa lumilipad at bumabagsak na mga
bagay. Ang proteksyon sa harap ng helmet
ay pinoprotektahan ang mga mata at mukha
mula sa lumilipad na karayom o isda.
○ taling maigi ang manggas at laylayan ng kapote. Tiyakin na ang salbabida (life jacket) ay nakasuot sa
ibabaw ng kapote. ⑬○ Suriin na ang mga bota o safety boots ay hindi madulas ang suwelas.
(Sa kaso ng mga safety boots, ang dulo nito ay sintetiko na resin (synthetic resin) o bakal upang
maprotektahan ang mga daliri ng paa) ⑭○ Pinoprotektahan ng mga gwantes ang iyong mga
kamay mula sa mga gasgas at dumi, ngunit maaarisilang sumabit sa makina kung hindi nakasuot ng
maayos ang gwantes. ⑮

52020.3

令和元年度厚生労働省外国人労働者安全衛生教育教材作成事業

4. Mga sakit na dapat malaman at paano iwasan ito
Mayroong mga barkong pangingisda na nagtatrabaho sa gabi at nagpapahinga sa araw - panggabing
pangingisda. Mayroon din pangingisda na paulit-ulit sa isang maikling panahon. Laging pangalagaan ang
iyong pisikal na kalagayan tulad ng pamamahinga upang maiwasan ang pagkakasakit. Kapag nagtatrabahoka, pamahalaan pangalagaan mo ang iyong sariling kalusugan. Mahalaga rin na bigyang pansin ang pisikal
na kalagayan ng kasama mong mga mangingisda.
Maaaring hindi agad makakabalik sa daungan ang barko kung ikaw ay magkasakit.
Ang mga kumpanya sa Japan ay dapat gumanap ng medikal na pagsusuri sa kanilang mga empleyado,isang beses sa isang taon. Siguraduhin na makibahagi sa medikal na pagsusuri. Gayundin, kayong mga
tripulante ay dapat na aktibong gumamit ng "Libreng Konsultasyon sa Kalusugan" na isinasagawa tuwing
Setyembre, sa panahon ng ‘Seafarer Occupational Safety and Health Month”, pati na rin ang pagsuri sa
sertipiko ng kalusugan kuwaderno o notebook ng tripulante kada taon.
1) atake dahil sa matinding init (heatstroke)
Ang heatstroke ay nangyayari kapag nagtatrabaho sa isang mainit at mahalumigmig na kapaligiran, tulad
ng isang palapad o kubyerta na nakalantad sa sikat ng araw. Kahit na hindi ka nauuhaw, uminom ng tubig at
kumain ng kaunting asin, at palaging magpahinga sa malamig na lugar.
Kung nararamdaman ang mga sumusunod na sintomas, mayroon kang heatstroke. ⑯● pagkalula o pagkahilo matapos tumayo → magpahinga sa malamig na lugar ⑰● nasusuka, pakiramdam na pagod → pumunta agad sa klinika o tanggapan medikal (medical office)● Hindi makalakad nang diretso, hindi tumugon sa tawag → Agad na dalhin sa ospital2) mababang temperatura ng katawan [hypothermia]
Kung ikaw ay matagal na nalantad sa malamig na hangin at alon, maaari kang maging hypothermic at
mamatay. ⑱
Panginginig ng katawan, hindi makagalaw sa lamig. → Painitin ang iyong katawan, uminom ng mainit
na inumin. ⑲

62020.3

令和元年度厚生労働省外国人労働者安全衛生教育教材作成事業
3) Nakahahawang sakit<Nakahahawang sakit> tulad ng trangkaso at pagkasira ng tiyan (viral gastroenteritis) ay madaling
kumalat sa barko dahil masikip ang mga kuwarto. Mahalagang panatilihing malinis ang tulugan. Upang
maiwasan ang pagkalason sa pagkain, ang tubig ay dapat isterilisado, at inumin lamang ang mga malinis
na inumin. Mahalaga ang pagdidisimpekta at isterilisasyon ng mga kagamitan sa pagluluto. ⑳, ㉑4) sakit sa likod (backache)Ang pagbubuhat ng mga mabibigat na bagay, o hindi tamang postura ay maaaring sanhi ng pagsakit ng
iyong likod. Kapag bumubuhat nagbubuhat ng mabigat na bagay, huwag itong gawain na pangit ang
postura. Gayundin, buhatin ito ng may kasama kang iba sa halip na mag-isa lang. ㉒5) kalusugang pangkaisipan (mental health)
Kung ang tensyon (stress), tulad ng pakiramdam na dayuhan (alienation) o pag-iisa (isolation) ay
nagpapatuloy, ang mga karamdaman sa pag-iisip tulad ng matinding kalungkutan (depression) ay maaaring
mangyari. Alisin natin ang pang araw-araw na tensyon (stress) sa pamamagitan ng pagpapanatili ng
komunikasyon sa mga kasamahan. Kung nakakaramdam ka ng pagkabalisa, hindi makatulog, may
problema, o hindi magandang pisikal na kalagayan, kausapin agad ang iyong bisor o kasamahan. ㉓, ㉔, ㉕

5. Tugon sa emerhensiya
Ang mga tungkulin na pagligtas ay dapat isagawa ng lahat ng mga tauhan tulad ng pagpatay ng sunog,
trabaho para hindi pasukin ng tubig, taong nahulog sa dagat at natumba dahil walang oxygen. Gayundin,kung ang barko ay malapit nang lumubog, ang lahat ay dapat umalis sa barko at sumakay sa balsa (liferaft), atbp, at magtulungan habang naghihintay ng pagligtas.
Inaatasan ng barko kung ano ang tungkulin ng bawat tauhan sa panahon ng emerhensiya. Pagkasakay
ng barko, agad alamin ang tungkulin na naitalaga sa iyo na nakalahad sa tabla ng emerhensiya(emergency board). Mahalagang tanungin ang iyong tagapamahala o bisor para maunawaan kung ano
ang tungkulin mo, at magtanong kung hindi mo maintindihan.

72020.3

令和元年度厚生労働省外国人労働者安全衛生教育教材作成事業
Dapat mo ring tandaan ang mga senyas o tanda para sa mga emerhensiya tulad ng sunog. Dapat mo ringsuriin kung anong aksyon ang dapat mong gawin kapag nakakita ka ng sunog o taong nahulog sa dagat. Sa
alinmang kaso, dapat agad ipaalam ito ng unang makakita sa iba pang mga miyembro. Huwag sumugod sa
usok para patayin ang sunog at huwag tumalon sa dagat na mag-isa upang matulungan ang mga nahulog.

○ Lakasan ang loob mo at maging kalmado ㉖○ Habang sumisigaw ng "may nahulog!," magtapon ng lumulutang na bagay tulad ng salbabida okahong kahoy. ㉗○ Pansamantalang paghinang sa butas sa daluyan ng tubig-dagat na gamit ang lubid. ㉘○ "Sunog!" Ang paggamit ng pamatay-sunog (fire extinguishe) ay mula dapat sa direksyon ng ihip ng
hangin tungo sa paanan ng sunog㉙○○

Darating ang saklolo ㉚
Dumating na ang saklolo ㉛
82020.3

令和元年度厚生労働省外国人労働者安全衛生教育教材作成事業

Number of accidents by task 1311 cases(Out of action for 3 or more days)
Leaving/Entering port
Loading/Unloading
Operation
Maintenance work
CookingFishing
Handling fishing gear/nets
Handling the catch
Other
Unknown
Off duty
Not otherwise specified
0

100

200

300

400

500

600

700

Ang istatistika ng taon 2014-2017 na iniulat sa Artikulo 111 Batas ng Mandaragat
6. Mga hakbang sa kaligtasan/seguridad (safety measures) habang nagtrabaho sa barko
Karamihan sa mga sakuna na naganap sa mga barkong pangingisda ay nangyayari habang
nangingisda.
1) nasabit o naipit
Maraming mga malalakas na makina sa barko tulad ng mga aparato sa pangingisda at mga aparato sa
pag-aangkla (mooring). Ang ilan sa mga ito ay may takip o harang upang maiwasan na masagi, ngunit walasilang mga aparato sa kaligtasan/seguridad na tulad ng sa mga pintuan ng elebeytor na nakakaramdam ng
mga dayuhang bagay at kusang humihinto. Kahit na mayroong isang pindutan ng emerhensiya o emergency
stop, hindi ito titigil maliban lamang kung may pipindot dito.
Maraming mga sakuna ang pwedeng mangyari, tulad ng pagkasabit sa kagamitan na pangingisda o lambat
na nagiging sanhi ng pagkadurog o pagkapilipit na parte o buong katawan.
Halimbawa ng aksidente 1:Nasabit ang kaliwang kamay habang kinumpol at tinatali ang lambat na
inangat sa makinang panghatak (winch). Dalawang tao ang gumawa ng pag-kumpol at pag-tali ng
lambat. ㉜
Sanhi: Hindi nagbigay-pansin sa bawat isa habang nag-tatrabaho. Ang senyas sa pag-angat ay ibinigay
nang hindi tinitignan ang kalagayan.
Mga hakbang sa pag-iwas: Kapag nagtatrabaho kasama ng maraming tao, kahit na nagmamadali ka,
dapat kang magbigay pansin sa mga paggalaw at kundisyon ng bawat isa at suriin ang seguridad bago
isagawa ang susunod na kilos.

92020.3

令和元年度厚生労働省外国人労働者安全衛生教育教材作成事業

Halimbawa ng aksidente 2: Malakas ang ugoy ng barko dahil masama ang panahon. Habang ginagamit
ang makina na taga-hakot ng lambat (net hauler), nawalan siya ng balanse at ang manggas ng laylayan aysumabit at naipit sa taga-hakot ng lambat (net hauler). ㉝
Sanhi: Nawalan ng balanse ang katawan. Masyadong malapit sa roller. Ang roller ay hindi nahinto agad.
Mga hakbang sa pag-iwas: Panatilihing balanse ang iyong katawan habang nagtratrabaho kapag masamaang panahon. Huwag lumapit sa umiikot na makina. Bilang karagdagan, kinakailangang maglagay ng
tagamasid at maghanda ng pindutan ng emerhensiyang pagtigil (emergency stop).
2) reaksyon na dahil sa pagkilos o hindi kailangang paggalaw
Masasaktan ang likod sa pagbuhat ng mabigat na bagay dahil hindi tama ang postura, masaktan omapilay ang kalamnan dahil sa paggalaw. Bukod sa pangingisda, madalas din mangyari ito habang
humahawak ng lambat o kagamitan sa pangingisda.
Halimbawa ng aksidente 1: umalog ang barko habang itinataas ang isang basket na naglalaman ng
humigit-kumulang 30 kilo ng mga isda para ipasok sa sorter, at ang kanang kamay ay napilipit dahil
nawalan siya ng balanse. ㉞
Sanhi: Pilit na buhatin mag-isa ang mabigat na bagay. Nawalan ng balanse dahil sa ugoy ng barko.
Mga hakbang sa pag-iwas: Alalahanin na ang mga bagay na ligtas hawakan kung nasa lupa ay naiiba pag
nasa barko. Hindi lang dapat isang tao ang magdadala ng mabibigat na bagay, kundi dalawa o higit pa. At
dapat laging alam ang lagay ng apakan mo at ugoy ng barko. (Huwag mahiyang humingi ng tulong dahil
pag nasaktan ka dahil ginawa mong mag-isa, mas mahihirapan ang ibang kasamahan mo.)Halimbawa ng aksidente 2: Habang namimingwit ng gulyasan (skipjack tuna/bonito), nagwala ang
nahuling isda at natanggal ang kawit (hook) kaya humakbang para hindi matumba pero nasaktan ang
kanang balakang. ㉟
Sanhi: Hindi inaasahan na matanggal ang kawit habang kinukuha ang isda, at hindi handa sa ganitong
sitwasyon.
Mga hakbang sa pag-iwas: Habang namimingwit, maaaring magwala ang isda at matanggal ang kawit omaputol ang linya. Mahalaga na tama ang postura mo. Karaniwan, nakalagay ang bukong (ankles) sa ilalim
ng tubo para sa tubig para suportahan ka.

102020.3

令和元年度厚生労働省外国人労働者安全衛生教育教材作成事業
3) mahulog, matumba, o bumagsak
Ang pagkatumba ay isang sakuna na dulot ng pagdulas, natisod o mabuwal sa palapag o kubyerta. Sa
ilang mga kaso, nabundol nila ang sahig at pader na nagsanhi ng sakuna o kamatayan.
Tinatawag na “hulog” kapag nahulog sa hagdan o nadulas sa palapag o kubyerta o ibang lugar na di
gaanong mataas na lugar tulad ng hagdan. Ang “bagsak” ay kapag tumama ang katawan sa isang bagay obumagsak mula sa mas mataas na lugar at nagkaroon ng malubhang pinsala sa katawan at kung minsan ay
posibling ikamatay.
Halimbawa ng aksidente : Habang nagkakarga ng pagkain, nadulas siya at nahulog sa lalagyan ng nahulingisda (fish house) mula sa palapag o kubyerta, at nabunggo ang kanang tuhod. ㊱
Sanhi: Hindi alisto kaya hindi napansin ang palapag o kubyerta kasi ang barko ay naka-angkla at walang
alog ang barko.
Mga hakbang sa pag-iwas: Ang masikip na palapag o kubyerta ng barkong pangingisda ay may mga butas
para lalagyan ng nahuling isda (fish house), gamit pangingisda at maraming naka-usling bagay, kaya
kailangan laging maingat sa paglalakad kahit na ang barko ay hindi umuugoy. Gayundin, dapat mongiwasang hawakan ang iyong bagahe sa harap mo dahil hindi makikita ang nasa harapan mo.

4) nahulog sa dagat
Marami ang bilang ng mga namatay pag nahulog sa dagat dahil nadulas o natapon dahil sa ugoy ng
barko, nasabit sa lambat o gamit, o kaya’y natangay ng alon.
Kalimitan nangyayari ito habang nangingisda pero mayroon din mga kasong dahil sa kalasingan, pagihi sa gilid ng barko, o dahil nadulas sa maliit na bato/buhangin na kumapit sa iyo dahil sa pagbalikan sa
pagitan ng lupa at barko.
Halimbawa ng aksidente 1: habang naghahagis ng mga lambat, sunud-sunod inilalabas ang mga gamit
sa pangingisda tulad ng mga palutang (floats), lubid, lambat, atbp. Nahulog siya sa dagat mula sa rampa
ng barko (slipway) nung hinagis ang natitirang lubid. Hanggang sa ngayon ay hindi pa siya nakikita. ㊲
Sanhi: Hinagis ang lubid habang napakalapit sa rampa ng barko (slipway). Laging magbigay pansinkung saan nakatayo at kung paano nakatayo ang iyong kasamahan habang nagtatrabaho.
Mga hakbang sa pag-iwas: Madulas ang rampa ng barko kaya't mag-ingat sa pagtayo dito. Ugaliing
magsuot ng safety shoes na mayroon pangontrang-dulas (anti-slip) na suwelas. Huwag hakbangan ang
lubid, huwag ilagay ang paa sa loob ng nakabilog na lubid at laging mag-ingat kung saan ka nakatayo.
Mag senyas ng malinaw tungkol sa trabahong ginagawa, at subaybayan at tawagan ang isat-isa at magbatian. Mahalagang bigyang pansin kung saan nakatayo ang mga kasamahan mo.
Halimbawa ng aksidente 2: Habang bumibiyahe pauwi, nawalan ng balanse ang isang tauhang
nagtutupi ng lambat na nasa may dulo ng palapag o kubyerta, at nahulog siya sa dagat. Hanggang ngayon
ay hindi pa siya nakikita. ㊳, ㊴
Sanhi: Hindi maganda ang apakan at nagtatrabahong mag-isa. Wala siyang nahawakan nung nawalan
siya ng balanse dahil sa ugoy ng barko.
Mga hakbang sa pag-iwas: Sa mga lugar na hindi maganda ang apakan, magbigay pansin sa apakan at
dapat mayroong mahahawakan na masusuportahan ang katawan pag nawalaan ng balanse. Alinsunod sabatas, kapag nagtatrabaho sa palapag o kubyerta, dapat gumamit ng mga lubid pangkaligtasan (life line) osalbabida (life jacket), laging magtrabaho na may kasama, at maglagay ng taga-pagmasid.
11
2020.3

令和元年度厚生労働省外国人労働者安全衛生教育教材作成事業

Ⅱ

pagsasakang-pangtubig (aquaculture)

1. Tungkol sa trabahong pagsasakang-pangtubig (aquaculture)
Ang mga tao sa industriya ng pagsasakang-pangtubig ay dapat mag-ingat sa mga kaparehong trabahoo gawain ng mga nasa barko.
⇒ Basahin ang I. 3,4.

2. Mga hakbang sa kaligtasan para sa pagsasakang-pangtubig
Halimbawa ng aksidente 1: Dahil sa pagmamadali, tumakbo siya sa lugar ng hugasan ng talaba kahit na
basa ang sahig. Nadulas siya at nabali ang buto sa bandang pupulsuhan (wrist). ㊵
Sanhi: pagtakbo sa basang sahig.
Mga hakbang sa pag-iwas: Madulas ang basang sahig. Magsuot ng sapatos na may pangontra-dulas sa
suwelas. Maglakad at huwag tumakbo
Halimbawa ng aksidente 2: naipit ang kamay sa conveyor belt na ginagamit para sa paghakot ng kabibe(shellfish) habang inaalis ang mga piraso ng kabibe na nakabara sa dito. ㊶
Sanhi: Hindi hininto ang makina bago tanggalin ang mga pirasong nakabara.
Mga hakbang sa pag-iwas: Kailangan itigil ang makina habang tinatanggal ang bara o habang nililinisito.

12
2020.3